ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ወርሓዊ ፅግያትን ስቅያቱን ኣብ ገለ ደቂ ኣንስትዮ 4 ሓምለ 2018 ምንጪ ስእሊ, Getty Images መግለጺ ስእሊ, ንተኸታታሊ 3 ኣዋርሕ ወርሓዊ ፅግያ እንተቋርፅ ሓኪም ምምኻር የድሊ። ወርሓዊ ፅግያት ንደቂ ሄዋን ብተፈጥሮ ካብ ዝዕደል ዘስደምም ፀጋ እንትኸውን ተፈጥሮኣዊ ዑደቱ ድማ ከም ስርዓት ምትንፋስ እዩ። ልዕሊ ፍርቂ ብዝሒ ዓለም ደቂ ኣንስትዯ፡ ዑደት ወርሓዊ ፅግያት ይርእያ። ይኹን 'ምበር ኣብ ታሪኽ ዓለም ኣብ ወርሓዊ ፅግያት ብዙሓት ጎዳእቲ እምነታትን ምግላልን ይረኣዩ። ዩኒሴፍ ኣብ ዓመተ 2015 ዘውፅኦ ሓበሬታ ከምዝሕብሮ፡ ኣብ ደቡባዊ ኤስያ ካብ ሰለስተ ደቂ ኣንስትዮ እታ ሓንቲ ንፈለማ እዋን ወርሓዊ ፅግያት ክሳብ እትርእየሉ እዋን፡ ብዛዕባ ወርሓዊ ፅግያ ግንዛበ የብላን። 48 ሚእታዊ ኢራናውያንን 10 ሚእታዊ ህንዳውያን ደቂ ኣንስትዯ ድማ ወርሓዊ ፅግያት ሕማም ከምዝኾነ ይኣምና። ብምኽንያት እዚ ግጉይ ርድኢትን እምነትን፡ ሎሚ እውን ብሚልዮናት ዝቑፀራ ደቂ ኣንስትዯ ዓለም ወርሓዊ ፅግያ ክርኣየን እንከሎ ክሓፍራን ነብሰን ከግልላን ይግደዳ። ምኽንያቱ ጓል ኣንስተይቲ ወርሓዊ ፅግያት ኣብ ትርእየሉ እዋን ብዙሓት ኣሉታዊ ጽልዋታትን ብሂላትን ስለዘለው። ነዚ ድማ እዩ ቅድሚ ዝተወሰኑ ዓመታት ብተበግሶ ዋሽ ዩናይትድ WASH United 28 ጉንበት መዓልቲ ወርሓዊ ፅግያትን ፅርየትን ተባሂሉ ብደረጃ ዓለም ክኽበር ዝጀመረ። ንምዃኑ ዑደት ወርሓዊ ፅግያት እንታይ እዩ?
